แคมโบเดียอังกอร์แอร์

แคมโบเดียอังกอร์แอร์ (កម្ពុជា អង្គរ អ៊ែរ) เป็นสายการบินประจำชาติของประเทศกัมพูชา โดยมีฐานการบินที่ท่าอากาศยานนานาชาติพนมเปญและมีสำนักงานใหญ่อยู่ที่พนมเปญซึ่งเป็นเมืองหลวง สายการบินเริ่มให้บริการเชิงพาณิชย์วันที่ 28 กรกฎาคม ค.ศ. 2009 มีรัฐบาลกัมพูชาเป็นเจ้าของ (51%) ร่วมกับสายการบินเวียดนามแอร์ไลน์ (49%) ซึ่งใช้ข้อตกลงการบินโดยใช้รหัสเที่ยวบินร่วมกัน เครื่องบินส่วนใหญ่เช่ามาจากเวียดนามแอร์ไลน์
== ประวัติ ==
แคมโบเดียอังกอร์แอร์ ถูกก่อตั้งและให้บริการเต็มรูปแบบในเดือนกรกฎาคม ปี ค.ศ. 2009 โดยรัฐบาลกัมพูชาและเวียดนามแอร์ไลน์ พร้อมเงินทุนหนึ่งร้อยล้านดอลลาร์ ให้บริการชั้นประหยัดและชั้นธุรกิจบน Airbus A321 ส่วน ATR 72 ให้บริการเฉพาะชั้นประหยัด โดยสายการบินนี้มาแทนที่รอยัลแอร์แคมโบดจ์ ซึ่งปิดกิจการมาตั้งแต่ปี ค.ศ. 2001 ปัจจุบัน แคมโบเดียอังกอร์แอร์ให้บริการเที่ยวบินไปยังจุดหมายต่าง ๆ ในทวีปเอเชีย และมีส่วนช่วยในการพานักท่องเที่ยวมาเยี่ยมชมนครวัด จังหวัดเสียมราฐ
นับตั้งแต่เริ่มให้บริการ แคมโบเดียอังกอร์แอร์ได้กลายมาเป็นผู้ผูกขาดรายใหญ่ของตลาดการบินในประเทศ อย่างไรก็ตาม ในปัจจุบัน สายการบินต้องแข่งขันเที่ยวบินในประเทศกับสามสายการบินเอกชน ได้แก่ แคมโบเดียบายนแอร์ไลน์, บัสซากาแอร์ และสกายอังกอร์แอร์ไลน์
== เหตุการณ์สำคัญ ==
28 กรกฎาคม ค.ศ. 2009 – เริ่มให้บริการเครื่องบิน ATR 72 ในหลาย ๆ เส้นทาง ได้แก่ พนมเปญ – เสียมราฐ, พนมเปญ – โฮจิมินห์ และ เสียมราฐ – โฮจิมินห์ และได้ทำข้อตกลงการบินโดยใช้รหัสเที่ยวบินร่วมกันกับสายการบินเวียดนามแอร์ไลน์ในเส้นทางที่บินไปยังเมืองในเวียดนาม
2 กันยายน ค.ศ. 2009 – ได้รับมอบเครื่องบิน Airbus A321
14 ธันวาคม ค.ศ. 2011 – เปิดเที่ยวบินในประเทศเพิ่มเติม เส้นทางเสียมราฐ – เมืองพระสีหนุ โดยใช้เครื่องบิน ATR 72
30 พฤศจิกายน ค.ศ. 2012 – เปิดเที่ยวบินระหว่างประเทศ จากเสียมราฐ มายังกรุงเทพมหานคร (สุวรรณภูมิ) โดยเครื่องบิน ATR 72 ซึ่งก่อนหน้านี้ สายการบินบางกอกแอร์เวย์ให้บริการเส้นทางนี้ ต่อมาวันที่ 31 มีนาคม ค.ศ. 2013 ได้เพิ่มเที่ยวบินเป็น 2 เที่ยวต่อวัน และในเดือนกรกฎาคมปีเดียวกัน ได้เพิ่มเที่ยวบินเป็น 3 เที่ยวต่อวัน
7 มกราคม ค.ศ. 2013 – เปิดเที่ยวบินไปยังฮานอย โดยมีทั้งเที่ยวบินจากพนมเปญและเสียมราฐ ใช้เครื่องบิน A321 นับเป็นจุดหมายปลายทางแห่งที่สองในประเทศเวียดนาม
1 กุมภาพันธ์ ค.ศ. 2013 – เปิดเที่ยวบินจากพนมเปญ ไปยังกรุงเทพมหานคร (สุวรรณภูมิ) โดยเครื่องบิน A321
6 มีนาคม ค.ศ. 2013 –
* แคมโบเดียอังกอร์แอร์ คาดการณ์ว่าจะขาดทุนเป็นครั้งแรก เนื่องจากอัตราการแข่งขันที่สูงขึ้น
* ปรับเส้นทางการบิน เสียมราฐ – เมืองพระสีหนุ โดยให้แวะรับผู้โดยสารที่พนมเปญในเที่ยวกลับ (เที่ยวไปบินตรงเหมือนเดิม)
14 กรกฎาคม ค.ศ. 2013 – เปิดเที่ยวบินแบบเช่าเหมาลำ เสียมราฐ – เซี่ยเหมิน
26 กันยายน ค.ศ. 2013 – เปิดเที่ยวบิน เสียมราฐ – กวางโจว โดยเครื่องบิน Airbus A321 ซึ่งก่อนหน้านี้ สายการบินไชนาเซาเทิร์นแอร์ไลน์ให้บริการเส้นทางนี้
26 ธันวาคม ค.ศ. 2013 –
* เปิดเที่ยวบินเฉพาะฤดูกาล เสียมราฐ – หางโจว
* เปิดเที่ยวบินไปยังเซี่ยงไฮ้-ผู่ตง โดยมีต้นทางจากเสียมราฐและพนมเปญ ใช้เครื่องบิน Airbus A321 โดยมี 4 เที่ยวต่อสัปดาห์
18 และ 23 มกราคม ค.ศ. 2014 – เปิดเที่ยวบินแบบเช่าเหมาลำไปยังเวินโจวและเจิ้งโจว
1 กุมภาพันธ์ ค.ศ. 2014 – เปิดเที่ยวบินแบบเช่าเหมาลำ เสียมราฐ – ฟูโจว
16 มกราคม ค.ศ. 2015 – เปิดเที่ยวบินแบบเช่าเหมาลำไปยังจางีสิงคโปร์ ใช้เครื่องบิน Airbus A321
25 ตุลาคม ค.ศ. 2015 – มีแผนเปิดเที่ยวบินอินโดจีน เชื่อมต่อระหว่างเวียดนาม กัมพูชา และลาว ในเส้นทางโฮจิมินห์ – พนมเปญ – เวียงจันทน์ – ฮานอย โดยจะใช้เครื่องบิน Airbus A321
30 ตุลาคม ค.ศ. 2015 – กลับมาเปิดเที่ยวบิน เสียมราฐ – เซี่ยงไฮ้ หลังจากที่ปิดไปชั่วคราว
25 ธันวาคม ค.ศ. 2015 – เปิดเที่ยวบินแบบเช่าเหมาลำไปยังโซล-อินช็อน
30 ธันวาคม ค.ศ. 2016 – กลับมาเปิดเที่ยวบิน เสียมราฐ – ฮานอย โดยใช้เครื่องบิน A320-200 ลำใหม่
== จุดหมายปลายทาง ==
{|class="wikitable"
|-
| style="background:#d0e7ff;"|
| ฐานการบินหลัก
|-
| style="background:#dfd;"|
| เมืองสำคัญ
|-
| style="background:#FFD1DC"|
| เส้นทางในอนาคต
|-
| style="background:#FFE6BD"|
| เส้นทางแบบเช่าเหมาลำ
|-
| style="background:#ddd;"|
| เส้นทางที่ยกเลิกแล้ว
|}
=== ข้อตกลงการบินร่วม ===
แคมโบเดียอังกอร์แอร์ได้ทำข้อตกลงการบินร่วมกับสายการบินดังต่อไปนี้:
การบินลาว
เวียดนามแอร์ไลน์
== ฝูงบิน ==

ณ เดือนตุลาคม ค.ศ. 2023 แคมโบเดียอังกอร์แอร์มีเครื่องบินประจำการในฝูงบินดังนี้:
แคมโบเดียอังกอร์แอร์มีอายุฝูงบินเฉลี่ย 10.5 ปี
== ดูเพิ่ม ==
การขนส่งในประเทศกัมพูชา
รายชื่อสายการบินในประเทศกัมพูชา
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
ข้อมูลฝูงบิน 
Cambodia Angkor SihanoukVille Flights
สายการบินสัญชาติกัมพูชา
สายการบินประจำชาติ
สายการบินที่ก่อตั้งในปี พ.ศ. 2552